1991R1382 — LT — 20.11.2003 — 002.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

TARYBOS REGLAMENTAS (EEB) Nr. 1382/91

1991 m. gegužės 21 d.

dėl duomenų apie valstybėse narėse iškrautus žuvininkystės produktų kiekius teikimo







EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą ( 1 ), atsižvelgdama į Europos Parlamento nuomonę ( 2 ), kadangi žuvininkystės produktų rinkos valdymas, kaip numatyta 1981 m. gruodžio 29 d. Tarybos reglamente (EEB) Nr. 3796/81 dėl bendro žuvininkystės produktų rinkos organizavimo ( 3 ) su paskutiniais pakeitimais, padarytais Reglamentu (EEB) Nr. 2886/89 ( 4 ), pagerėtų, jeigu būtų renkami suderinti Bendrijos statistikos duomenys apie bendrus žuvininkystės produktų iškrovimus, PRIĖMĖ ŠĮ REGLAMENTĄ







▼M1

1 straipsnis

Kiekviena valstybė narė Komisijai teikia duomenis apie jos teritorijoje kiekvieną kalendorinį mėnesį iš Bendrijos ir ELPA šalių žvejybos laivų iškrautų žuvininkystės produktų kiekį ir vidutinę jų kainą deramai atsižvelgdama į 1990 m. birželio 11 d. Tarybos reglamentą (Euratomas, EEB) Nr. 1588/90 dėl konfidencialių statistinių duomenų perdavimo Europos Bendrijų statistikos tarnybai ( 5 ).

Šiame reglamente „iškrauti žuvininkystės produktai“ – tai:

— iš žvejybos laivų arba kitokių žvejybos laivyno laivų iškrauti produktai,

— iš valstybių narių laivų ne Bendrijos uostuose iškrauti produktai, kuriems taikomas prie Komisijos reglamento (EEB) Nr. 137/79 pridėtas T2M dokumentas, ir ( 6 )

— iš Bendrijos žvejybos laivų ir kitokių Bendrijos žvejybos laivyno laivų į trečiųjų šalių laivus tos valstybės narės teritorijoje perkrauti produktai.

Valstybės narės užtikrina, kad, išskyrus tą atvejį, jeigu pagal 5 straipsnio 4 dalį buvo suteiktos išlygos, teikiami duomenys atitiktų I priede išvardytų žuvininkystės produktų visus iškrovimus tą kalendorinį mėnesį. Tačiau, siekiant patikrinti iki 10 % tą mėnesį iškrautų žuvininkystės produktų masės, galima naudoti atrankos metodus. Apie tuos atrankos metodus pranešama pagal 5 straipsnio 1 ir 2 dalies nuostatas.

▼B

2 straipsnis

1 straipsnyje nurodyti duomenys Komisijai pateikiami per šešis mėnesius nuo ataskaitinio mėnesio pabaigos.

3 straipsnis

1. Žuvininkystės produktai, apie kuriuos pagal 1 straipsnį privaloma teikti duomenis, išvardyti I priede. Tačiau valstybės narės gali teikti duomenis apie papildomus atskirai įvardytus žuvininkystės produktus.

Pateikiant duomenis nebūtina išskirti duomenų apie produktus, kurie nėra svarbūs, tačiau juos galima pateikti suvestinių duomenų antraštėje, jeigu tokiu būdu užregistruotų produktų masė yra ne didesnė kaip 10 % bendro tą mėnesį toje valstybėje narėje iškrauto produktų kiekio.

2. Naudotini masės vienetų apibrėžimai ir vidutinės kainos, produktų paskirtis ir jų apibūdinimas pateikti II priede.

3. I priedo produktų sąrašą ir II priedo apibrėžimus galima keisti pagal 6 straipsnyje nustatytą tvarką.

▼M1

4 straipsnis

1. Valstybės narės įsipareigojimus Komisijai pagal 1 ir 2 straipsnius vykdo teikdamos duomenis magnetinėje laikmenoje, kurios forma pateikta IV priede.

2. Jeigu valstybėms narėms iškyla sunkumų duomenis teikiant magnetinėje laikmenoje, Komisijai jie teikiami III priede nustatyta forma.

▼B

5 straipsnis

1. Valstybės narės per dvylika mėnesių nuo šio reglamento įsigaliojimo Komisijai įteikia ataskaitą, kurioje aprašo duomenų apie iškrautus kiekius rinkimą ir nurodo tų duomenų reprezentatyvumą bei patikimumą. Komisija, bendradarbiaudama su valstybėmis narėmis, rengia tų ataskaitų santrauką.

2. Valstybės narės apie bet kokius pagal šio straipsnio 1 dalį pateiktos informacijos pakeitimus per tris mėnesius nuo jų įdiegimo pradžios praneša Komisijai.

3. Jeigu pagal šio straipsnio 1 dalyje nurodytas metodologines ataskaitas nustatoma, kad valstybė narė negali nedelsdama laikytis šio reglamento reikalavimų ir todėl būtina keisti tikrinimo būdus bei metodus, tada Komisija, bendradarbiaudama su atitinkama valstybe nare, nuo šio reglamento įsigaliojimo dienos gali nustatyti ne ilgesnį kaip trejų metų pereinamąjį laikotarpį, per kurį turi būti įgyvendinta šio reglamento programa; per tą pereinamąjį laikotarpį ne ilgiau kaip trejus metus valstybei narei galima taikyti nuo šio reglamento leidžiančias nukrypti nuostatas. Komisija pagal 7 straipsnyje nustatytą tvarką visas valstybes nares informuoja apie tas leidžiančias nukrypti nuostatas.

4. Jeigu valstybė narė apie tam tikrą žvejybos rajonų sektorių turėtų teikti duomenis ir nacionalinėms institucijoms dėl to kiltų su to sektoriaus svarba nepalyginamų sunkumų, pagal 6 straipsnyje nustatytą tvarką galima leisti nukrypti nuo nuostatų, kai tai valstybei narei būtų leidžiama į pateikiamus nacionalinius duomenis neįtraukti to sektoriaus duomenų.

5. Pagal šio straipsnio 4 dalį leidžiančių nukrypti nuostatų galiojimo trukmė negali būti ilgesnė kaip treji metai, tačiau, pasibaigus leidžiančių nukrypti nuostatų galiojimo laikui, jį galima pratęsti dar trejiems metams. Valstybė narė, įteikdama prašymą pratęsti taikymo laiką, Komisijai pristato atrankinio tyrimo rezultatus, pagal kuriuos galima spręsti apie sunkumus, kurie galėtų iškilti valstybei narei, jeigu ta valstybė narė reglamento nuostatas taikytų visiems joje iškrautiems kiekiams. Prašymams taikoma 6 straipsnyje nustatyta tvarka.

6. Jeigu valstybė narė per dvylika mėnesių nuo šio reglamento įsigaliojimo dienos Komisijai įteikia pagrįstą prašymą, duomenų apie mažuose uostuose iškrautus kiekius galima neįtraukti į pagal toliau nustatytas sąlygas pateikiamus nacionalinius duomenis.

Išlyga taikoma, jeigu pateikiant privalomus duomenis nacionalinėms institucijoms iškiltų sunkumų, kurie būtų nepalyginami su visų iškrautų kiekių svarba, ir iškrauti atitinkami produktai būtų parduodami tik vietinėje rinkoje. Kiekvienos valstybės narės pirmiau minėtų uostų sąrašas rengiamas pagal 6 straipsnyje nustatytą tvarką. Atitinkamos valstybės narės nuo šio reglamento įsigaliojimo kas trejus metus Komisijai įteikia ataskaitą su visa būtina informacija, kad pagal Sprendimą 72/279/EEB ( 7 ) įsteigtas Žemės ūkio statistikos nuolatinis komitetas galėtų ištirti ir, jeigu būtina, pagal 6 straipsnyje nustatytą tvarką iš naujo apsvarstytų to straipsnio antroje dalyje minėtus kriterijus ir sąrašus.

7. Metodologines ataskaitas, pereinamojo laikotarpio priemones, duomenų prieinamumą, duomenų patikimumą ir kitus atitinkamus su šio reglamento taikymu susijusius klausimus kartą per metus nagrinėja kompetentinga Žemės ūkio statistikos nuolatinio komiteto darbo grupė.

▼M2

6 straipsnis

1. Komisijai padeda Žemės ūkio statistikos nuolatinis komitetas, toliau - Komitetas.

2. Kai daroma nuoroda į šį straipsnį, taikomi Sprendimo 1999/468/EB ( 8 ) 5 ir 7 straipsniai, atsižvelgiant į jo 8 straipsnio nuostatas.

Sprendimo 1999/468/EB 5 straipsnio 6 dalyje nustatytas terminas yra trys mėnesiai.

3. Komitetas priima savo darbo tvarkos taisykles.

▼B

7 straipsnis

Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.

Jis taikomas nuo 1992 m. sausio 1 d.

Šis reglamentas yra privalomas visas ir tiesiogiai taikomas visose valstybėse narėse.

▼M1









I PRIEDAS

ŽUVININKYSTĖS PRODUKTŲ, APIE KURIUOS PRIVALOMA TEIKTI DUOMENIS, SĄRAŠAS







Kodas Rūšys Apibūdinimas CDZ Menkė (Gadus morhua, Boreogadus saida, Gadus ogac) Šviežia visa žuvis Šviežia išskrosta žuvis Sušaldyta, nefiletuota žuvis Sušaldyta filė Sūdyta HAD Juodadėmė menkė (Melanogrammus aeglefinus) Šviežia visa žuvis Šviežia išskrosta žuvis Sušaldyta nefiletuota žuvis Sušaldyta filė POK Ledjūrio menkė (Pollachius virens) Šviežia visa žuvis Šviežia išskrosta žuvis Sušaldyta nefiletuota žuvis, Sušaldyta filė HKE Jūrų lydeka (Merluccius spp.) Šviežia visa žuvis Šviežia išskrosta žuvis Sušaldyta visa žuvis Sušaldyta be galvų ir išskrosta žuvis Sušaldyta filė Šaldyta, kita žuvis WHG Merlangas (Merlangius merlangus) Šviežia visa žuvis Šviežia išskrosta žuvis Sušaldyta nefiletuota žuvis, Sušaldyta filė LNZ Molva (Molva spp.) Šviežia visa žuvis Šviežia išskrosta žuvis Sušaldyta nefiletuota žuvis, Sušaldyta filė POL Polakas (Pollachius pollachius) Šviežia visa žuvis Šviežia išskrosta žuvis Sušaldyta nefiletuota žuvis, Sušaldyta filė BIB Prancūzinė menkenė (Trisopterus luscus) Šviežia žuvis NOP Esmarko menkenė (Trisopterus esmarkii) Šviežia žuvis WHB Putasu (Micromesistius poutassou) Šviežia žuvis PLE Jūrinė plekšnė (Pleuronectes platessa) Šviežia visa žuvis Šviežia išskrosta žuvis Sušaldyta nefiletuota žuvis, Sušaldyta filė SOL Jūrų liežuvis (Solea vulgaris) Šviežia visa žuvis Šviežia išskrosta žuvis Sušaldyta nefiletuota žuvis, Sušaldyta filė MEG Megsimas (Lepidorhombus spp.) Šviežia žuvis Sušaldyta nefiletuota žuvis, DAB Paprastoji limanda (Limanda limanda) Šviežia žuvis Sušaldyta žuvis LEM Mažažiotė plekšnė (Microstomus kitt) Šviežia žuvis Sušaldyta žuvis RED Jūrų ešerys (Sebastes spp.) Šviežia žuvis Sušaldyta nefiletuota žuvis, Sušaldyta filė MNZ Jūrų velniai (Lophius spp.) Šviežia visa žuvis Šviežios uodegos Sušaldytos uodegos BOZ Dryžuotasis jūrų karosas (Boops spp.) Šviežia žuvis Sušaldyta žuvis PIC Paprastoji smaridė (Spicara (= Maena) spp.) Šviežia žuvis Sušaldyta žuvis OGZ Atlanto jūrų unguriai (Conger spp.) Švieži Sušaldyti GUX Jūrų gaidžiai (Triglidae) Švieži Sušaldyti MUL Kefalė (Mugil rūšis) Šviežia žuvis Sušaldyta žuvis HER Silkė (Clupea barengus) Šviežia žuvis Sušaldyta nefiletuota žuvis, Sušaldyta filė PIL Sardinė (Sardina pilchardus) Šviežia žuvis Sušaldyta žuvis ANE Ančiuvis (Engraulis spp.) Šviežia žuvis Sušaldyta žuvis SPR Šprotas (Sprattus sprattus) Šviežia žuvis ALB Ilgapelekis tunas (Thunnus alalunga) Šviežia žuvis Sušaldyta žuvis YFT Gelsvapelekis tunas (Thunnus albacares) Šviežia žuvis Sušaldyta žuvis SKJ Dryžuotasis tunas (Katsuwonus pelamis) Šviežia žuvis Sušaldyta žuvis BET Didžiaakis tunas (Thunnus obesus) Šviežia žuvis Sušaldyta žuvis BFT Paprastasis tunas (Thunnus thynnus) Šviežia žuvis Sušaldyta žuvis SWO Durklažuvė (Xiphius gladius) Šviežia žuvis Sušaldyta žuvis TUN Kiti tunai (Thunnini) Šviežia žuvis Sušaldyta žuvis MAC Skumbrė (Scomber scombrus) Šviežia žuvis Sušaldyta žuvis MAZ Kitos skumbrinės (Scomber japonicus) Šviežia žuvis Sušaldyta žuvis JAX Stauridė (Trachurus spp.) Šviežia žuvis Sušaldyta žuvis SRX Rajos ir spindulinės rajos (Rajiformas) Šviežia žuvis Sušaldyta žuvis DGZ Dygliaryklys, katrykliai (Squalus acanthias, Scyliorhinus spp.) Šviežia žuvis Sušaldyta žuvis NEP Norveginis omaras (Nephrops norvegicus) Šviežias visas Šviežios uodegos Sušaldytos uodegos CNZ Paprastosios krevetės (Crangon spp.) Šviežios Sušaldytos PDZ Šiaurinės krevetės (Pandalidae) Šviežios Sušaldytos) CRE Krabas miegalius (Cancer pagurus) Šviežias Sušaldytas CRS Krabai (Portunus spp.) Švieži LBE Europinis omaras (Homarus gammarus) Šviežias Sušaldytos uodegos SCE Didžioji šukutė (Pecten maximus) Šviežia SQC Kalmaras (Loligo spp.) Šviežias Sušaldytas, išvalytas Sušaldytas, neišvalytas SQX Trumpačiuptuvis ir plasnojantis kalmaras (Todarodes saggitatus, Illex spp.) Švieži Sušaldyti, išvalyti Sušaldyti, neišvalyti OMZ Kalmariniai, kiti (Omnastrephidae) Švieži Sušaldyti, išvalyti Sušaldyti, neišvalyti OCZ Aštuonkojai (Octopus spp.) Švieži Sušaldyti CTL Sepijos (Sepia officinalis, Rossia macrosoma, Sepiola rondeleti) Šviežios Sušaldytos FIN Kitos žuvys Šviežios Sušaldytos CRU Kiti vėžiagyviai Švieži Sušaldyti MOL Kiti moliuskai Švieži Sušaldyti









II PRIEDAS

APIBRĖŽIMAI, KURIE TURI BŪTI VARTOJAMI PATEIKIANT DUOMENIS APIE IŠKRAUTUS ŽUVININKYSTĖS PRODUKTUS

Vienetai

Svoris: užregistruotas svoris – tai iškrauto ir pasverto produkto svoris.

Svoris turėtų būti registruojamas tonomis, po kablelio nurodant vieną dešimtainės trupmenos skiltį.

Vidutinė kaina: vidutinė kaina turi būti pateikiama nacionaline valiuta (nurodoma tonos kaina). Ne iš karto parduodamų produktų vidutinė kaina turėtų būti apskaičiuojama atitinkamu metodu.

Paskirtis

Žmonių maistui: nurodomi visi pirminiame pardavime žmonių maistui parduodami arba žmonių maistui pagal sutartį ar kitą susitarimą iškraunami produktai. Žmonių maistui skirti produktai, kurie pirminio pardavimo metu dėl rinkos sąlygų, higienos taisyklių arba panašių priežasčių yra pašalinami iš žmonių maistui skirtų produktų rinkos, nėra nurodomi.

Pramoniniam vartojimui: nurodomi visi iškrauti produktai, skirti būtent miltams ir aliejui gaminti arba gyvūnų pašarui, bei prie jų pridedami tie produktų, kurie iš pradžių nors ir buvo skirti žmonių maistui, tačiau per pirminį pardavimą nebuvo tam tikslui parduoti, kiekiai.

Pateikimo forma

Filė – tai išilgai abiejų žuvies stuburo pusių atpjauti žuvies gabalai, jeigu galva, vidaus organai, pelekai (nugaros, analinis, uodegos, pilvo, krūtinės) ir kaulai (stuburas, šonkauliai ir bronchų lankai) yra išimti ir abu žuvies gabalai nesujungti, pavyzdžiui, žuvies nugara ar pilvu.

Visa žuvis – tai neišdorota žuvis.

Išvalytas – tai taikoma be čiuptuvų, galvos ir vidaus organų kalmarui.

Sušaldyta žuvis – tai vidutinę temperatūrą mažinant iki – 18 °C arba žemiau sušaldyta žuvis, kad būtų išsaugota būdinga jos kokybė, kuri laikoma – 18 °C arba žemesnėje temperatūroje.

Šviežia žuvis – tai nekonservuota, nerūkyta, nešaldyta arba kitaip neapdorota, tačiau tik atšaldyta žuvis. Ji paprastai pateikiama visa arba išskrosta.

Sūdyta žuvis – tai paprastai išskrosta, be galvos druskoje arba sūryme laikoma žuvis.

Produktai, apie kuriuos privaloma teikti duomenis, ir laivo įregistravimo valstybė

Pateikiant duomenis reikia nurodyti visus produktus, kurie iš Bendrijos ir ELPA šalių žvejybos laivų buvo iškrauti duomenis pateikiančios valstybės narės uostuose. Duomenis teikianti valstybė narė pagal šio reglamento nuostatas neprivalo nurodyti iš jos laivų ne nacionaliniuose uostuose iškrautų produktų kiekio.

Pateikiant duomenis reikia nurodyti valstybės narės teritorijoje iškrautus produktus, kuriems taikomas Komisijos reglamento (EEB) Nr. 137/79 T2M dokumentas. Taip pat turi būti nurodyti iš Bendrijos ir ELPA šalių žvejybos laivų bei kitokių Bendrijos ir ELPA šalių žvejybos laivyno laivų į trečiosios šalies laivus perkrauti, kurie buvo iškrauti tos valstybės narės teritorijoje.

Bendrijos laivai – tai Bendrijos valstybėje narėje įregistruoti arba su jos vėliava plaukiojantys laivai.

ELPA šalių laivai – tai ELPA šalyje įregistruoti arba su jos vėliava plaukiojantys laivai.

Trečiųjų šalių laivai – tai ne Bendrijos valstybėse narėse arba ne ELPA šalyse įregistruoti ir ne su jų vėliava plaukiojantys, o kitose šalyse įregistruoti bei su tų kitų šalių vėliava plaukiojantys laivai.









III PRIEDAS

DUOMENŲ TEIKIMO PAGAL 1 STRAIPSNĮ FORMA

IŠKRAUTŲ KIEKIŲ STATISTINIAI DUOMENYS

▼M1









IV PRIEDAS

MAGNETINĖS DUOMENŲ PATEIKIMO LAIKMENOS FORMA

1. Magnetinė laikmena

Kompiuterio juostos: Devyni takeliai, kurių tankis 1 600 arba 6 250 BPI ir su išplėstiniu dvejetainiudešimtainiu mainų kodu (EDCDIC) arba amerikietiškuoju standartiniu informacijos mainų kodu (ASCII), pageidautina, kad būtų žymėtasis. Jeigu žymėtasis, turėtų būti įtrauktas failo pabaigos kodas.

Lankstieji diskai: suformuoti MS-DOS formatu 3,5″ 720 kilobaitų arba 1,4 megabaitų ar 5,25″ 360 kilobaitų arba 1,2 megabaitų diskai.

2. Kodavimo formatas







Baitų numeriai Pavadinimas Pastabos 1–4 Šalis ISO 3 raidžių kodas (pvz., FRA = Prancūzija) 5–6 Metai Pavyzdys: 94 = 1994 7–8 Mėnuo Pavyzdys: 01 = Sausis 9–11 Rūšys 3 raidžių identifikatorius (pvz. CDZ = menkė) 12–13 Pateikimo forma Žr. toliau pateiktą kodų sąrašą 14 Paskirtis Žr. toliau pateiktą kodų sąrašą 15–25 Kiekis Tonos (vienas skaičius po kablelio) 26–36 Vidutinė kaina Nacionalinė valiuta/tona 37 Laivo įregistravimo kodas Žr. toliau pateiktą pastabą

Pastaba:

a) Visi skaitmeniniai laukai turėtų būti iš dešinės išlyginti priekiniais tarpais. Visi abėcėliniai-skaitmeniniai laukai turėtų būti iš kairės išlyginti galiniais tarpais.

b) Užregistruotas svoris – tai į krantą iškrautų žuvų svoris.

c) Mažesni nei 50 kg iškrautos žuvies kiekiai registruojami kaip „0 0“.

3. Kodų sąrašas







a) Pateikimo formų kodai Šviežia 10 Šviežia, visa žuvis 11 Šviežia, išskrosta 12 Šviežios uodegos 13 Šviežia, išskrosta ir be galvos 16 Šviežia, kita 19 Sušaldyta 20 Sušaldyta visa 21 Sušaldyta, išskrosta 22 Sušaldytos uodegos 23 Sušaldyta, nefiletuota 25 Sušaldyta, išskrosta ir be galvų 26 Sušaldytas, išvalytas 27 Sušaldytas, neišvalytas 28 Sušaldyta(-as), kita(-as) 29 Sūdyta 30 Rūkyta 40 Termiškai apdorota 50 Tarmiškai apdorota, sušaldyta ir supakuota 60 b) Paskirties kodai Žmonių maistui 1 Pramoniniams vartotojams 2 Paskirtis nežinoma 9 c) Laivo registravimo valstybė EEB laivai 1 ELPA laivai 2 Trečiųjų šalių laivai 3